钦定古今图书集成/明伦汇编/氏族典/第133卷 > 《廖用贤尚友录》 > 荀巨伯
## 钦定古今图书集成/明伦汇编/氏族典/第133卷 > 《廖用贤尚友录》 > 荀巨伯

按《尚友录》：巨伯，许州人。远省友人疾，值胡贼攻郡，友
人语巨伯曰：“吾今死矣，子可去。”巨伯曰：“远来相视，子
令吾去败，义以求生，岂荀巨伯所行者！”贼至，谓巨伯
曰：“大军至，一郡尽空，汝何男子，而敢独居止？”巨伯曰：
“友人有疾，不忍委之，愿以身代友人死。”贼曰：“我辈无
义而杀，有义不可。”遂解去，一郡获全。